《挽太学正节先生徐应镳》
宋代·何梦桂

国破君亡一死宜，绝怜儿女死如饴。
龙池久负娲皇誓，蛙坎空如烈士悲。
洗骨不污唐门馆，沥心无愧赵孤儿。
北行多少生还客，休向梯云读墓碑。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。